se
l
vn nolant
It est
Cond zij allen lieden dat willem bleeming in tegc heeft genomen
en bekindt genomen te hebben van meester janne van boeslynthe thoff
desselfs meester jans met den lande dair toe behoiren geleghen
taerode Te houden te hebben en te wynnen van halfmerte lestleden
eenen tmijn van zess jairen lang duende deen na dander zond middel
volgende Elcx jairs daenbynnen voer en om tweendertich zacken
harts corens pachts van aetrode en maten van thienen oft alsulcx
corens als opte vors goede jairlicx wassen zal tste andriesmisse
apostels te betalen en te thienen te loeven oft te diest daert
den voirs meester janne gelieven zal te leven den selven meest janne
jairlicx den voirs tmijn duende et quol ass Met vorwerden
dat de vors wyn de vors lande wynnen werven en mesten zal na costume
van dien lande en die laten tsijnen lesten jaire gelijc hij die vanden
heeft tsijnen aencomene datt te weten de wynter lande met wynt coren
besaeyt en wel en loflic gemest de stortte eens omgedaen en oic
twee boender braken It en sall de voirs wyn gheenrehande opgaende
hout noch trunchout aende vors lande noch aen de bossche staende
moegen houwen anders dan haghen oft breemen tem zal noch
hebben de voirs wyn den vors tmijn duende de beemde den selven
goeden toebehoirende met den gereelte vanden goeden van nijsenrode
den selven meest janne toebehoiren voe ende om vierenveertich licht
gulden tste neutensmisse te oft ombegrepen deen helicht daff te
paeschen dair na volgende te betalen den vors tmijn duende quol
ass Welke beemde voirs de selve wyn bevreden zal ter minster
schaden en ten behoirliken tijden en anders niet dtoe hij zal moegen
trunchout houwen Oic sal hij moegen afhouwen haghen en breemen
diat dairaen staende It zal de voirs wyn op zijnen cost houden
de huysinghe vanden voirs hove vander underster rikelen nederwairt
Ende hij zal jairlicx int vors hof leven ii walme om de huysinge
dmede te houdene en alsmen die ald verdect oft ands ye van
ouden wercke yet dect oft plect zo sal de wyn den werclieden
den montcost gheven en de vors meest jan de dachuen It sal
de vors meester jan behouden zijn huysen gelijc hij die in voertijts
beseten heeft ende zijnen stal met der eender helicht vander schuyn
zond wederseggen svoirs wynnen It sal de vors wyn op zijnen cost
de vloetgrechten en de bodemen vanden voirs goeden aen lande aen
beemde en aende huysen te makene ende houden It sal de vors
wyn hebben tduyfhuys ald anderhalf dachmail beemds in pamel
broeck gelegen ende ii elzen mutsaerts jairlicx En dair voe